MT
L 188/24
Il-Ġurnal Uffiċjali tal-Unjoni Ewropea
15.7.2022
Kriterji ta’ skrinjar tekniku
Kontribut sostanzjali għall-mitigazzjoni tat-tibdil fil-klima 1.
L-attività tissodisfa wieħed mill-kriterji li ġejjin: (a) L-emissjonijiet tal-GHG tul iċ-ċiklu tal-ħajja mill-ġenerazzjoni tas-sħana/tal-kesħa minn fjuwils gassużi huma inqas minn 100 g CO2e/kWh.
L-iffrankar tal-emissjonijiet tal-GHG tul iċ-ċiklu tal-ħajja jiġi kkalkolat billi tintuża r-Rakkomandazzjoni 2013/179/UE jew, inkella, billi jintuża l-istandard ISO 14067:2018 jew ISO 14064-1:2018.
L-emissjonijiet tal-GHG ikkwantifikati tul iċ-ċiklu tal-ħajja jiġu vverifikati minn parti terza indipendenti.
Meta l-faċilitajiet jinkorporaw xi forma ta’ tnaqqis, inkluż il-qbid tad-diossidu tal-karbonju jew l-użu ta’ gassijiet rinnovabbli jew b’livell baxx ta’ emissjonijiet tal-karbonju, din l-attività ta’ tnaqqis tikkonforma mat-Taqsimiet rilevanti ta’ dan l-Anness, fejn applikabbli.
Meta s-CO2 li joħroġ mill-ġenerazzjoni tal-elettriku jinqabad, is-CO2 għandu jissodisfa l-limitu tal-emissjonijiet stabbilit fil-punt 1 ta’ din it-Taqsima u għandu jiġi ttrasportat u jinħażen taħt l-art b’mod li jissodisfa l-kriterji tekniċi ta’ skrinjar għat-trasport tas-CO2 u għall-ħżin tas-CO2 stipulati fitTaqsimiet 5.11 u 5.12, rispettivament, ta’ dan l-Anness.
(b) il-faċilitajiet li għalihom jingħata l-permess għall-bini sal-31 ta’ Diċembru 2030 jikkonformaw ma’ dan kollu li ġej: (i)
l-enerġija termali ġġenerata mill-attività tintuża f’sistema effiċjenti ta’ tisħin u tkessiħ distrettwali kif definit fidDirettiva 2012/27/UE;
(ii)
l-emissjonijiet diretti tal-GHG tal-attività huma anqas minn 270 g CO2e/kWh tal-output tal-enerġija;
(iii)
is-sħana/il-kesħa li għandha tiġi sostitwita ma tistax tiġi ġġenerata minn sorsi ta’ enerġija rinnovabbli, fuq il-bażi ta’ valutazzjoni komparattiva bl-aktar alternattiva rinnovabbli kosteffettiva u teknikament fattibbli għall-istess kapaċità identifikata; ir-riżultat ta’ din il-valutazzjoni komparattiva jiġi ppubblikat u jkun soġġett għall-konsultazzjoni mal-partijiet ikkonċernati;
(iv)
l-attività tissostitwixxi attività eżistenti tat-tisħin/tat-tkessiħ b’emissjonijiet għoljin li tuża fjuwil fossili solidu jew likwidu;
(v)
il-kapaċità ta’ produzzjoni installata ġdida ma taqbiżx il-kapaċità tal-faċilità sostitwita;
(vi)
il-faċilità hija ddisinjata u mibnija biex tuża fjuwils gassużi rinnovabbli u/jew b’livell baxx ta’ emissjonijiet talkarbonju, u l-bidla għall-użu totali ta’ fjuwils gassużi rinnovabbli u/jew b’livell baxx ta’ emissjonijiet talkarbonju se sseħħ sal-31 ta’ Diċembru 2035, b’impenn u bi pjan verifikabbli approvat mill-korp maniġerjali tal-impriża;
(vii) is-sostituzzjoni twassal għal tnaqqis fl-emissjonijiet ta’ mill-inqas 55 % ta’ gassijiet b’effett ta’ serra għal kull kWh ta’ output tal-enerġija; (viii) ir-rinnovazzjoni tal-faċilità ma żżidx il-kapaċità ta’ produzzjoni tal-faċilità; (ix)
meta l-attività sseħħ fit-territorju ta’ Stat Membru li fih il-faħam jintuża għall-ġenerazzjoni tal-enerġija, dan l-Istat Membru jkun impenja ruħu li jelimina gradwalment l-użu tal-ġenerazzjoni tal-enerġija mill-faħam u jkun irrapporta dan fil-pjan nazzjonali integrat tiegħu dwar l-enerġija u l-klima msemmi fl-Artikolu 3 tarRegolament (UE) 2018/1999 jew f’xi strument ieħor.
Il-konformità mal-kriterji msemmijin fil-punt 1(b) tiġi vverifikata minn parti terza indipendenti.
Il-verifikatur terz indipendenti għandu r-riżorsi u l-għarfien espert meħtieġa biex iwettaq din il-verifika.
Il-verifikatur terz indipendenti ma jkollu l-ebda kunflitt ta’ interess mas-sid jew mal-finanzjatur, u ma jkunx involut fl-iżvilupp jew fl-operat tal-attività.
Il-verifikatur terz indipendenti jwettaq b’mod diliġenti l-verifika tal-konformità mal-kriterji ta’ skrinjar tekniku.
B’mod partikolari, kull sena l-parti terza indipendenti tippubblika u tibgħat rapport lill-Kummissjoni: (a) li jiċċertifika l-livell ta’ emissjonijiet diretti ta’ GHG msemmijin fil-punt 1(b)(ii); (b) li jivvaluta jekk l-attività hijiex fuq rotta kredibbli biex tikkonforma mal-punt 1(b)(vi).
Fuq il-bażi tar-rapporti mibgħuta lilha, il-Kummissjoni tista’ tindirizza opinjoni lill-operaturi kkonċernati.
Il-Kummissjoni għandha tqis dawn ir-rapporti meta twettaq ir-rieżami msemmi fl-Artikolu 19(5) tar-Regolament (UE) 2020/852.